Rooi Kruis maak gereed vir sikloon Kenneth | Maroela Media
Vrywilligers van die Internasionale Federasie van die Rooi Kruis- en Rooi Halfmaan-verenigings (IFRC) is op hoë gereedheid en berei gemeenskappe in drie lande op Afrika se ooskus voor vir sikloon Kenneth wat na verwagting Vrydag die gebied sal tref.
Die tropiese storm, wat na verwagting teen Woensdagaand as 'n sikloon geklassifiseer sal word, het teen Woensdagmiddag in die rigting van die Comore-eilande tref.
Die internasionale humanitêre hulporganisasie het Woensdag in 'n verklaring gesê vrywilligers waarsku gemeenskappe in die noorde van Mosambiek waar oorstromings en modderstortings kan voorkom. Hulpvoorraad word ook voorberei in afwagting van die storm wat, volgens die Suid-Afrikaanse Weerdiens, die noordelike dele van Mosambiek en die suidelike dele van Tanzanië kan tref.
"Ons is besorg oor die impak wat die storm kan hê op dié drie lande. Ons is veral besorg oor die moontlike impak in Mosambiek waar gemeenskappe nog op hul voete probeer kom ná die verwoesting van sikloon Idai," het Fatoumata Nafo-Traoré, Afrika-streeksdirekteur vir die IFRC, gesê. "Ons ondersteun die plaaslike Rooi Kruis en Rooi Halfmaan-spanne in die Comore, Tanzanië en Mosambiek. Ons maak seker dat hulle gereed is indien en wanneer sikloon Kenneth tref."
Sterkte en vertrou GOD sal met Julle wees, die Siklone is nie lekker weerstelsels nie
Dit is verskriklik. Bid dat God julle sal vashou. Ek dink die eindtye is naby!
Sien my oë reg, is dit dalk 'n halfmaan langs die rooi kruis. Ek hoop my vermoede is verkeerd.
Dis n rooi kruis en n rooi halfmaan. Dis dit. Humanitarian organisations….verleen hulp. Lewer bystand.